**“Барыбыз да белә: куркынычсызлык һәркемгә мөһим”**

**мәктәпкә әзерлек төркемендә куркынычсызлык кагыйдәләрен өйрәнү буенча уен- викторина.**

**П/э:** - Балаларның урамда, төркемдә, өйдә, юлда куркынычсызлык кагыйдәләре, юл билегләре һәм кагыйдәләре турында белемнәрен ныгыту;

- игътибарын, пространствода ориентлаша белүләрен, логик фикер йөртүләрен үстерү;

-җөмлә төзегәндә сөйләмнең сәнгатьлелеген үстерү эшен дәвам итү;

-алган белемнәрен эстафеталы һәм ярыш элементы кергән уеннарда, көндәлек тормышта куллана белүләрен үстерү эшен дәвам итү;

-урамда, төркемдә, өйдә нәрсә эшләргә ярый ,нәрсә эшләргә ярамаганлыгы турында күзаллауларын формалаштыру һәм җаваплылык тәрбияләү.

**Уен-викторина барышы**

-Хәерле иртә,күзләр! (күз кабагын сыпыру)

-Сез уяндыгызмы? (биноклҗдан карау)

-Хәерле иртә колаклар! (колакларны сыпыру)

-Сез уяндыгызмы? (колакларга учны кую)

-Хәерле иртә куллар! (кулларны сыпыру)

-Сез уяндыгызмы? (кул чабу)

-Хәерле иртә аяклар! (аякларны сыпыру)

-Сез уяндыгызмы? (тыпырдау)

-Хәерле иртә кояш!

-Мин уяндым!

Т: Балалар, мин сезгә бер хәл сөйлисем килә.Минем танышларның Самат исемле 6 яшьлек малайлары бар. Шул Самат әнисен тыңламыйча кайнар үтүк тотып кулын пешергән, урамда әнисеннән чабып китеп башын бәргән һәм аягын авырттырган

Т:Менә шушындый күңелсез хәлләрне булдырмас өчен, әйдәгез куркынычсызлык кагыйдәләрен искә төшерик һәм “Барыбыз да белә: куркынычсызлык һәркемгә мөһим” дигән викторина уздырыйк. Хәзер сез ике командага бүленерсез.

Т: Мин сезне жюри әгъзалары белән таныштырып китәм...Алар кызыл һәм сары фишкалар белән сезнең белемнәргә бәя бирерләр. Кагыйдә буенча уйнарга кирәклеген онытмагыз. Аларны истә тотыгыз:

1.Сорауларны игътибар белән тыңларга!

2.Урыннан кычкырмаска, бүлдермәскә!

3.Җавап бирергә әзер булсагыз, кул күтәреп , тулы җавап бирергә!

Т: Балалар сез әзерме? Мин сезгә сораулар бирәм,сез дөрес вариантны уйлап җавап бирергә тиеш буласыз.Командалар чиратлап җавап бирәчәкләр.

**1 нче бирем**

1 Урам буйлап хәрәкәт итүче кеше (җәяүле, пассаҗир)

2 Юлда җәяүлеләр өчен ак, кара полосага буялган урын (зебра, тигр, юслбарыс)

1 Җәяүлеләр юлны кайсы урыннан чыгалар (тротуар, юл крые ,җәяүлеләр өчен чыгу урыны)

2 Җәяүлеләр өчен светофорның яшел төсе нәрсә аңлата (тукта, бар, игътибар)

1 Нинди предметлар янгын китереп чыгарырга мөмкин (үтүк.шырпы, стакан)

2 Юл буйлап баручы кешеләр (җәяүлеләр, туристлар, пассаҗирлар)

1 Поҗар вакытында нинди номер җыяра кирәк (02,01,03)

2 Пассаҗирлар йөртүче транспорт туктала торган урын (юл, урам, тукталыш)

1 Утны,суны үтүче батырлар һөнәре (сатучы, пешекче , янгын сүндерүче)

2 1 нче ярдәм күрсәтү өчен дарулар кайда саклана? (өстәлдә, балконда, аптечкада)

1 Нинди транспортлар махсус төс һәм тавыш сигналы белән җиһазланган? (автобус, ашыгыч ярдәм, янгын сүндерүчеләр, полиция хезмәткәрләре машиналарында)

2 Юл йөрү кагыйдәләрен белергә тиешләр (машина йөртүчеләр, хайваннар, җәяүлеләр)

**2 нче бирем**

Т: Ә хәзер игътибар! Һәр командага чиратлап рәсем күрсәтәм, кем җавапны белә кул күтәреп җавап бирә.

-вак әйберләр;

-белмәгән кремнар;

-газ кабызучы малай;

-дарулар белән аптечка;

-чит кешеләр белән телефоннан сөйләшү;

-розеткага очлы әйбер тыгу;

- шырпы белән уйнаучы бала;

Ял минуты “Светофор”

Яшел-урында атлау

Сары- кул чабу

Кызыл –урында тору

**3 нче бирем**

Т: -Балалар,урамда хәреф-хәтәрсез йөрү өчен, юл билгеләрен, юл йөрү кагыйдәләрен яхшы белергә һәм төгәл үтәргә кирәк. Алдагы биремдә һәр командадан 5-әр кеше катнашачак. Юл билгеләрен икегә арырга.

-җәяүлеләр өчен юл билгеләре

-машина йөртүлеләр өчен юл билгеләре

**4 нче бирем**

-Ә хәзер сезнең белемнәрегезне эштә сынап карарга вакыт җитте.

**1-нче эстафета** (Диспетчер белән сөйләшү. Бирем капитаннар өчен)

-Йөгереп килеп телефоннан янгын сүндерүчеләр номерын җыярга, янгын турында хәбәр итәргә һәм өй адресын әйтергә кирәк.

**2-нче эстафета** (“Яшь янгын сундерүчеләр”)

-Хәзер мин сезгә янгын сундерүчеләр ролен башкарырга тәкъдим итәм.

(Төтеннән сакланып, иелеп кыршау аша курчакны коткарырга ).

-Булдырдыгыз! Жюри нәтиҗә ясаганчы үзебезнең төркемдә, ашаган вакытта, туалет,йокы бүлмәсендә куркыныч кагыйдәләрен искә төшерик. Игътибар белән тулы җаваплар бирәбез.

**5 нче бирем**

Алдагы биремдә һәр командадан 5-әр кеше катнашачак, транспортларны ике төргә арырга.

-пассажир йөртүче транспортлар;

-махсус эш транспортлары.

Балалар, шуның белән викторына бетте, сезгә ошадымы?

Без бүген нәрсә турында сөйләштек? Сүзне җюрига бирәбез.















